Odontoceridae

Odontocerinae
 Pseudogoerinae

Odontoceridae er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i.

 Utseende 
Små til middelsstore, mørke vårfluer med temmelig smale vinger som er tett kledt med fine hår. Antennene er omtrent så lange som resten av kroppen. Mellombeina har to sporer, bakbeina fire. Larvene er temmelig kraftige, ofte grønne på farge. Hode og pronotum er svarte og kraftig sklerotiserte (harde). De lager et svært solid, sylindrisk larvehus av sandkorn holdt sammen med silke.

 Levevis 
Larvene lever i elver og bekker med sand- eller grusbunn, som de graver i. De er altetende, men eter mest dødt organisk materiale, og er aktive om natten.
De samler seg i tette samlinger under steiner før de forvandler seg til pupper, og har synkroniserte masseklekkinger. 
 Utbredelse 
Odontoceridae forekommer i alle verdensdeler bortsett fra Afrika, men de fleste artene lever i tropene. I Norge er arten Odontocerum albicorne funnet nær Lyngdal i Vest-Agder.

 Systematisk inndeling 

 Ekte insekter (Ectognatha)
 Vingede insekter (Pterygota)
 Holometabole insekter (Holometabola, «insekter med fullstendig forvandling»)
 Vårfluer (Trichoptera)
 Gruppen Integripalpia
 Overfamilien Leptoceroidea
 Familien Odontoceridae
 Underfamilien Odontocerinae
 Slekten Anastomoneura Huamantico & Nesaramian, 2004 – én art, Sør-Amerika
 Slekten Barynema Banks, 1939 – 2 arter, Australia
 Slekten Barypenthes Burmeister, 1839 – 6 arter, Sør-Amerika
 Slekten Inthanopsyche Malicky, 1989 – én art, Sørøst-Asia
 Slekten Lannapsyche Malicky, 1989 – 4 arter, Sørøst-Asia
 Slekten Marilia Mueller, 1880 – 54 arter, vidt utbredt i tropene
 Slekten Namamyia Banks, 1925 – én art, Nord-Amerika
 Slekten Nerophilus Banks, 1899 – én art, Nord-Amerika
 Slekten Odontocerum Leach, 1815 – eneste slekt som forekommer i Europa, med tre arter der
 Odontocerum albicorne (Scopoli, 1763) - eneste art i Norge
 Slekten Parthina Denning, 1954 – 2 arter, Nord-Amerika
 Slekten Perissoneura McLachlan, 1871 – 3 arter, Øst-Asia
 Slekten Phraepsyche Malicky & Chantaramongkol, 2000 – 2 arter, Sørøst-Asia
 Slekten Psilotreta Banks, 1899 – 35 arter, vidt utbredt
 Underfamilien Pseudogoerinae Wallace & Ross, 1971
 Slekten Pseudogoera Carpenter, 1933 – én art, Nord-Amerika

 Kilder 
 Biological Indicators of Watershed Health - Odontoceridae familie-omtale, med bilder av larver.
 Fauna Europaea, utbredelsesdatabase over europeiske dyr 
 Jensen, C.S. (2007) Odontocerum albicorne (Scopoli, 1763) (Trichoptera, Odontoceridae) in Norway. Norwegian Journal of Entomology 54: 19-20.

 Eksterne lenker 

 Norsk Entomologisk forening – for deg som vil lære mer om insekter.
 Tree of life - Vårfluer - engelskspråklig. Med fine bilder.
 Sjekkliste over verdens vårfluer
 Bildegalleri over nordamerikanske arter
 Bildegalleri over nordamerikanske arter

Kategori:Vårfluer